FPT ลุ้นผลงานปี 62 โตเท่าตัว
แนนโน้มกำไรปี 62 ของ FPT จะเติบโตโดดเด่นเป็นเท่าตัว เนื่องจากธุรกิจหลักฟื้นตัว รวมทั้งกำไรจากการขายสินทรัพย์เข้ากอง REIT
แนนโน้มกำไรปี 62 ของ FPT เมื่อเทียบกับปีก่อน จะเติบโตโดดเด่นเป็นเท่าตัว เนื่องจากธุรกิจหลักฟื้นตัว รวมทั้งกำไรจากการขายสินทรัพย์เข้ากอง REIT
31 พ.ค. 2562

คุณค่าบริษัท
มีการวิเคราะห์กันว่า บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT จะได้รับประโยชน์สูงจากวัฏจักรขาขึ้น (Upcycle) ของอุตสาหกรรมคลังสินค้าและโรงงานให้เช่า หลังจากที่ประสบภาวะอุปทานล้นเกินมาหลายปี ขณะที่อุปสงค์ก็อ่อนแรง
ทั้งนี้ ทำให้เชื่อว่าทาง FPT ผ่านพ้นจุดต่ำสุดไปแล้ว และปัจจุบันเริ่มต้นหรือเข้าสู่วัฏจักรขาขึ้นได้อย่างเต็มตัว
หลังจากผลการดำเนินงานไตรมาส 2 สิ้นสุดวันที่ 31 มีนาคม 2562 บริษัทมีรายได้รวมลดลงเหลือ 565.18 ล้านบาท จากงวดเดียวกันของปีก่อน 1,118.77 ล้านบาท โดยมีสาเหตุหลักจากการที่บริษัทไม่มีรายการขายอสังหาริมทรัพย์เข้ามา เมื่อเทียบกับงวดเดียวกันของปีก่อนที่มี 592 ล้านบาท ส่งผลให้บริษัทมีกำไรลดลงเหลือ 75.58 ล้านบาท หรือ 0.04 บาทต่อหุ้น จากงวดเดียวกันของปีก่อน 257.40 ล้านบาท หรือ 0.14 บาทต่อหุ้น
ขณะที่ผลการดำเนินงานงวด 6 เดือน สิ้นสุดวันที่ 31 มีนาคม 2562 บริษัทมีรายได้รวมขยับขึ้นมาอยู่ที่ 3,142.54 ล้านบาท จากงวดเดียวกันของปีก่อน 1,702.60 ล้านบาท ส่งผลให้บริษัทมีกำไรขยับขึ้นมาอยู่ที่ 754.82 ล้านบาท หรือ 0.41 บาทต่อหุ้น จากงวดเดียวกันของปีก่อน 492.49 ล้านบาท หรือ 0.27 บาทต่อหุ้น เนื่องจากบริษัทสามารถให้เช่าโรงงานและคลังสินค้าได้เพิ่มขึ้น
นอกจากนี้ บล.ดีบีเอส วิคเคอร์ส คาดว่ากำไรในงวดปี 2562 จะเติบโตโดดเด่นเป็นเท่าตัวจากปี 2561 ทีเดียว สืบเนื่องมาจากธุรกิจหลักมีการฟื้นตัว รวมทั้งกำไรจากการขายสินทรัพย์เข้ากอง REIT
การประสบความสำเร็จในการเข้าซื้อหุ้น GOLD ไม่เพียงแต่จะเพิ่มกำไรสุทธิได้อย่างรวดเร็วแล้ว แต่จะช่วยกระจายความเสี่ยงทางธุรกิจได้เป็นอย่างดี เพราะ GOLD มีพอร์ตฟอลิโอในธุรกิจที่อยู่อาศัยอย่างมีคุณภาพ นอกจากนี้ยังมีธุรกิจในเชิงพาณิชย์ อาคารสำนักงาน Mix Use และโรงแรม รวมทั้งจะขายสินทรัพย์เหล่านี้เข้ากอง REIT ได้ในอนาคต สร้างผลกำไรเพิ่มได้อย่างงอกงาม ขณะนี้อยู่ในช่วงการทำเทนเดอร์ออฟเฟอร์ GOLD 100% ที่ราคา 8.50 บาท
ส่วนระยะกลาง – ยาวปูทางด้วยธุรกิจใหม่ ๆ ที่มีศักยภาพสูง เช่น ธุรกิจคลังสินค้าที่ทำตามแบบลูกค้า (Built to Suit warehouse), Data Center, การใช้พื้นที่ร่วม (Co working space), ธุรกิจหุ่นยนต์และระบบอัตโนมัติ และธุรกิจ Township เป็นต้น
ถึงอย่างไร คาดการณ์อัตราการเติบโตกำไรหลักปี 2562 ราว 98% และปี 2563 ราว 87% ตามลำดับ โดยมีสมมติฐานว่าในที่สุดได้หุ้น GOLD มาในสัดส่วน 80% และเริ่มจัดทำงบรวมกับ FPT ตั้งแต่ 8 ส.ค. 2562 เป็นต้นไป
ดังนั้น ยังคงแนะนำ “ซื้อ” ด้วยราคาพื้นฐานที่ 22.30 บาท
…
ผู้ถือหุ้นรายใหญ่
รายชื่อกรรมการ